**ΔΕΛΤΙΟ ΤΥΠΟΥ**

**ΕΠΙΣΤΗΜΟΝΙΚΗ ΔΙΗΜΕΡΙΔΑ ΓΙΑ ΤΗΝ ΚΑΛΛΙΕΡΓΕΙΑ ΤΗΣ ΑΔΟΥΣΑΣ ΦΩΝΗΣ ΜΕ ΝΕΕΣ ΤΕΧΝΟΛΟΓΙΕΣ**

**Εργαστήριο Μουσικής Ακουστικής και Τεχνολογίας, LabMAT**

**Tμήμα Μουσικών Σπουδών , ΕΚΠΑ**

**Πνευματικό Κέντρο Δήμου ΛΕΥΚΑΔΑΣ 3-5 Σεπτεμβρίου**

**Διαλέξεις, εργαστήρια και συναυλίες**

Me αφορμή τον εορτασμό των 30 Χρόνων απο την δημιουργία του Τμήματος Μουσικών Σπουδών του ΕΚΠΑ, το Eργαστήριο Μουσικής Ακουστικής και Τεχνολογίας, LabMAT του Τμήματος Μουσικών Σπουδών του ΕΚΠΑ (labmat.music.uoa.gr) διοργανώνει επιστημονική διημερίδα για την καλλιέργεια της άδουσας φωνής με νέες τεχνολογίες, στη Λευκάδα (3-5 Σεπτεμβρίου 2021) στο πλαίσιο του ερευνητικού προγράμματος ΑSMA (https://asma.music.uoa.gr) με την υποστήριξη του ΕΛΙΔΕΚ, υπό την αιγίδα του Πνευματικού Κέντρου του Δήμου Λευκάδας και την συνεργασία της Διεύθυνσης πρωτοβάθμιας εκπαίδευσης και του Μουσικού Γυμνασίου-Λυκείου Λευκάδας.

Στην διημερίδα συμμετέχουν ειδικοί΄επιστήμονες που ασχολούνται με την ακουστική λειτουργία της φωνής και τις νέες τεχνολογίες για την κατανόηση της λειτουργίας του φωνητικού μηχανισμού και καλλιέργεια της άδουσας φωνής. Στο πλαίσιο της διημερίδας θα πραγματοποιηθούν εργαστήρια για μαθητές πρωτοβάθμιας και δευτεροβάθμιας εκπαίδευσης για την επίδειξη των εργαλείων που αναπτύχθηκαν στο πλαίσιο του προγράμματος ΑSMA καθώς και δύο βραδινές συναυλίες στο Κηποθέατρο Αγγ. Σικελιανός με την συμμετοχή των συνέδρων σε ένα πλούσιο ρεπερτόριο που καλύπτει διαφορετικές εκφάνσεις της φωνής στο κλασσικό τραγούδι και την Jazz μουσική.

Η πρώτη συναυλία 3/9 είναι αφιερωμένη στις τεχνοτροπίες της Jazz φωνητικής μουσικής (Νεφέλη Φασούλη, Ναταλία Κωτσάνη, Κώστας Γιαξόγλου, Τηλέμαχος Μούσας, Αναστασία Γεωργάκη).

Η δεύτερη Συναυλία στις 4/9 είναι αφιερωμένη στις τεχνοτροπίες του λυρικού τραγουδιού (Ιωάννα Βρακατσέλη, Δημοσθένης Φιστουρής, Βαγγέλης Αγγελάκης, Γιώργος Παπαδημητρίου. Στο πιάνο ο Βενιαμίν Χατζηκουμπάρογλου.)

Τέλος θα γίνει η παρουσίαση του Συλλογικού τόμου «Τεχνικές και τεχνολογίες της Αδουσας φωνής» (επιμέλεια, Α. Γεωργάκη και Ε. Αγγελάκης) απο τον εκδοτικό οίκο Κωσταράκη.

Η διημερίδα θα αναμεταδοθεί σε live streaming και θα βιντεοσκοπηθεί απο το Εργαστήριο Μουσικής Ακουστικής και τεχνολογίας LabMAT.

Δήλωση συμμετοχών μέχρι 1/9 στο : asma20.uoa@gmail.com

Πληροφορίες για τις εγγραφές, το πρόγραμμα των συνεδριών και των συναυλιών στο:

[https://asma.music.uoa.gr/2020/10/20/post02/](https://asma.music.uoa.gr/2020/10/20/post02/?fbclid=IwAR0gzdYkkzjRAlrIthZ2DQVuJVSsCnRhmc1neJhcRmgGJ9oAXb-wo0X9E68" \t "_blank)

www.music.uoa.gr